11. ΝΟΜΟΘΕΤ. ΔΙΑΤΑΓΜΑ υπ’αρίθ. 3419 της 8/8 Οκτ. 1955 Περί τροποποιήσεως και συμπληρώσεως ισχυουσών διατάξεων νόμων περί εμπορίας του οίνου και προστασίας της οινοπαραγωγής. Άρθρ.1.-4.-(Τροποποιούνται τα άρθρ. 1, 9, 13 και 15 του Νόμ. 3501/1928). Άρθρ.5.-(Αντικαθίσταται η α΄ περίοδος της παρ. 5 του άρθρ. 17 του Κωδ. Φορολ. Οινοπνεύματος, τόμ. 28 σελ. 219). Σελ. 611 Προστασία Οίνου 16.Θ.γ.10-11 Άρθρ.6.-8.-(Τροποποιούνται τα άρθρ.3, 4 και 5 του Α.Ν. 787/1948, τόμ. 28 σελ. 331). Άρθρ.9.-Εις όσας χώρας του εξωτερικού δια την εισαγωγήν εις αυτάς γλεύκους συμπεπυκνωμένου ή μη, οίνων και συμπεπυκνωμένου σιροπίου (κοινώς γλεύκους), απαιτείται η έκδοσις πιστοποιητικού αναλύσεως ή γνησιότητος, ταύτα θα εκδίδωνται εφεξής αποκλειστικώς και μόνον υπό της Γενικής Διευθύνσεως του Γενικού Χημείου του Κράτους και των Παραρτημάτων αυτού. Τα οικεία πιστοποιητικά προελεύσεως των εξαγομένων οίνων εκδίδονται παρά των κατά τόπους Γεωργικών Αρχών ή του Ινστιτούτου Οίνου. Άρθρ.10.-1.Τα κατά την έναρξιν της ισχύος του παρόντος νόμου κατεχόμενα εν τοις οινοποιείοις εξωτερικής εμπορίας υπόλοιπα προϊόντων, ων εφεξής απαγορεύεται η παρασκευή και διάθεσις, θέλουσι διατεθή μέχρις εξαντλήσεως τούτων, κατά τα μέχρι σήμερον κρατούντα. Όσον αφορά τας ανειλημμένας και μη εκτελεσθείσας υποχρεώσεις έναντι πελατών του εξωτερικού μέχρι της ισχύος του παρόντος Νόμου, αύται θέλουσιν εκτελεσθή ως ανελήφθησαν, κατά τα μέχρι σήμερον ισχύοντα. Η έγκρισις των υποχρεώσεων τούτων δι’ έκαστον εργοστάσιον γενήσεται δι’ ειδικών κοινών αποφάσεων των Υπουργών Οικονομικών και Εμπορίου μετά σύμφωνον γνώμην του Συμβουλίου Φορολογίας του Οινοπνεύματος. 2.Δια τα κατά την έναρξιν της ισχύος του παρόντος νόμου υφιστάμενα οινοποιεία εξωτερικής και εσωτερικής εμπορίας, οξοποιεία κατεργαζόμενα ξηράν σταφίδα, εργοστάσια ζυμών αρτοποιΐας, σταφιδίνης, η διαρρύθμισις τούτων συμφώνως προς τας διατάξεις της παρ. 5 του άρθρ. 9 του Νόμ. 3501/1928, ως το άρθρον τούτο τροποποιείται και συμπληρούται δια του παρόντος νόμου, ορισθήσεται δι’ ειδικών δι’ εκάστον οινοποιείον κοινών αποφάσεων των Υπουργών Οικονομικών και Βιομηχανίας, στηριζομένων εις σύμφωνον γνώμην Επιτροπής αποτελουμένης εξ ενός χημικού Επιθεωρητού και δύο χημικών του Γενικού Χημείου του Κράτους, εξ ενός Επιθεωρητού ή Επόπτου Βιομηχανίας και ενός μηχανολόγου μηχανικού του Υπουργείου Βιομηχανίας. Δια των ως ανωτέρω υπουργικών αποφάσεων θα καθορίζωνται και αι χρονικαί προθεσμίαι αι απαιτούμεναι δια την εκτέλεσιν των επενεχθησομένων διαρρυθμίσεων. Σελ. 612 Εν περιπτώσει μη συμμορφώσεως των υποχρέων προς τα εν ταις σχετικαίς υπουργικαίς αποφάσεσι καθορισθησόμενα εντός της ταχθείσης προθεσμίας, η αρμοδία υπηρεσία του Γενικού Χημείου του Κράτους, προβαίνει μόνη ή τη συνδρομή της αστυνομικής αρχής εις την σφράγισιν του εργοστασίου του οινοποιείου, ώστε να καθίσταται αδύνατος η λειτουργία τούτου. Άρθρ.11.-1.Πάσα διάταξις γενική ή ειδική αντικειμένη τω παρόντι νόμω καταργείται. 